Mikaeli

Mikaeli, eli Konsertti- ja kongressitalo Mikaeli on Mikkelin keskustan tuntumassa, Pankalammen rannalla sijaitseva kongressi- ja konserttitalo. Se valmistui vuonna 1988 arkkitehti Arto Sipisen suunnittelemana. Mikaeli toimi ensimmäiset parikymmentä vuotta Mikkelin kaupunginhallituksen alaisena, kunnes se vuonna 2001 siirtyi kulttuuri- ja vapaa- aikatoimen alaisuuteen. Vuonna 2006 kulttuuritalo yhtiöitettiin Mikkelin Mikaeli Oy:ksi, jonka päätoimintaa on talon tilojen vuokraus. Mikaelissa on kaksi salia, oopperalaulaja Martti Talvelan mukaan nimetty lähes 700-paikkainen konserttisali sekä 166-paikkainen kamarimusiikkisali, joissa molemmissa on nouseva katsomo. Lisäksi Mikaelissa on kokous- ja näyttelytiloja sekä 350-paikkainen tilausravintola. Mikaeli oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Pieksämäen Kulttuurikeskus Poleeni, Imatran Kulttuuritalo Virta sekä Kouvola-talo ja Kuusankoskitalo. Mikaelin tilat Martti Talvela -sali: Salissa on 692 istumapaikkaa, joista permannolla on 520 ja parvella 172 paikkaa. Kamarimusiikkisali: Nousevassa katsomossa on 166 istumapaikkaa Kokoustila: Enimmillään tilaan mahtuu 70 ihmistä. Luentomallissa istumapaikkoja kokoustilaan saadaan 64. U-mallisessa ratkaisussa henkilömäärä on 28, ja luokkamuodossa istumapaikkoja on noin 30, mikä on tilan ihanteellisin kapasiteetti. Ravintola, sisääntuloaula ja lämpiöt 2. krs. ja 3krs.: Tiloissa toimii tilausravintola Mikaeli. Suurimmillaan istumapaikkoja on noin 350, ja anniskeluoikeudet ovat 1400 hengelle. Sisääntuloaula ja lämpiöt sopivat messujen ja yritystilaisuuksien järjestämiseen. Lähteet Aiheesta muualla Mikaelin verkkosivusto Kuvia tai muita tiedostoja aiheesta Mikaeli Wikimedia Commonsissa